CELEX: 32017R1086
Language: sl
Date: 2017-06-19 00:00:00
Title: Izvedbena uredba Komisije (EU) 2017/1086 z dne 19. junija 2017 o spremembi Uredbe (ES) št. 634/2007 glede lastnosti selenometionina, ki ga proizvaja Saccharomyces cerevisiae NCYC R397 (Besedilo velja za EGP. )

20.6.2017   
            
            
               SL
            
            
               Uradni list Evropske unije
            
            
               L 156/22
            
         IZVEDBENA UREDBA KOMISIJE (EU) 2017/1086
   z dne 19. junija 2017
   o spremembi Uredbe (ES) št. 634/2007 glede lastnosti selenometionina, ki ga proizvaja Saccharomyces cerevisiae NCYC R397
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 634/2007 (2), kot je bila spremenjena z Izvedbeno uredbo Komisije (EU) št. 427/2013 (3) je odobrila selenometionin, ki ga proizvaja Saccharomyces cerevisiae NCYC R397, kot krmni dodatek.
            
         
               (2)
            
            
               Komisija je prejela zahtevek za spremembo pogojev dovoljenja glede lastnosti krmnega dodatka. Navedenemu zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane (v nadaljnjem besedilu: Agencija). Prosilec je sprva zahteval vključitev vsebnosti selenocisteina v lastnosti dodatka, vendar je nato navedeno zahtevo umaknil, zato zahtevek zadeva le povečanje največje vsebnosti selena v trenutnem dovoljenju dodatka.
            
         
               (3)
            
            
               Agencija je v mnenju z dne 20. oktobra 2016 (4) navedla, da zahtevana sprememba ne bo vplivala na varnost in učinkovitost proizvoda, in poudarila tveganje za varnost uporabnikov proizvoda. Trenutni akt o izdaji dovoljenja vsebuje določbo, ki ustrezno obravnava to tveganje.
            
         
               (4)
            
            
               Ocena spremenjenega pripravka kaže, da so pogoji za dovoljenje iz člena 5 Uredbe (ES) št. 1831/2003 izpolnjeni.
            
         
               (5)
            
            
               Uredbo (ES) št. 634/2007 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 634/2007
   V četrtem stolpcu Priloge k Uredbi (ES) št. 634/2007 se besedilo med naslovoma „Lastnosti dodatka:“ in „Analizna metoda:“ nadomesti z naslednjim:
   „organski selen, v glavnem selenometionin (63 %), z vsebnostjo 2 000–3 500 mg Se/kg (97–99 % organskega selena)“.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. junija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Uredba Komisije (ES) št. 634/2007 z dne 7. junija 2007 o izdaji dovoljenja za selenometionin, proizveden iz Saccharomyces cerevisiae NCYC R397, kot krmni dodatek (UL L 146, 8.6.2007, str. 14).
   
      (3)  Izvedbena uredba Komisije (EU) št. 427/2013 z dne 8. maja 2013 o izdaji dovoljenja za selenometionin, ki ga proizvajajo iz Saccharomyces cerevisiae NCYC R646, kot krmni dodatek za vse živalske vrste ter o spremembi uredb (ES) št. 1750/2006, (ES) št. 634/2007 in (ES) št. 900/2009 v zvezi z največjim dodatkom seleniziranih kvasovk (UL L 127, 9.5.2013, str. 20).
   
      (4)  EFSA Journal 2016;14(11):4624.